Hans interesse og energi samlede sig nu mere om de til hans autoritetsstilling knyttede magtspørgsmaal end om undervisningen. Som meddirektør for den nye kongelige [[Botanisk Have (København)|botaniske Have]] havde han nok fortjenester, ligesom botanikken vedblivende var hans videnskabelige yndlingsfag både med hensyn til undervisning og til litterær produktion; men hans administration var dog i flere henseender alt andet end rosværdig, særlig i forholdet til [[Martin Vahl (1749-1804)|Martin Vahl]], og han kan overhovedet næppe siges fri for på en noget intrigant måde at have benyttet sine forbindelser ved hoffet, om end hovedskylden for misgrebene måske falder på hans i det hele lidet tiltalende meddirektør og ven Holmskjold. [[1779]] fik han titel af [[etatsråd]], [[1784]] af [[konferensråd]].
Historie Lister_over_personer Videnskab Ledelse Organisationer Uddannelsesinstitutioner Universiteter Ledere